تلفتات بعفوية وتعب كترمش جهة البهو وهي تلقا استريلا واقفة حدا الباب شادة فيدها مع بعضياتهم فخجل واسى ... هبطات راسها ببطئ شافت فالارض .. نسات اشؤاق وجعها وحريقها وبقات كتشوف فيها وشافت فعلي اللي تلفت جهتها وغمزها . شدات فكرشها تنفسات مزيان ومشات بابتسامة وفرحة شافت فاستريلا اللي ماقدراتش تهز عينها فيها . جلسات حداها فوق واحد الكرسي حالة رجليها وجراتها بسعادة في حين دورات استريلا وجهها للجنب بخجل والدموع كتراكم فعينيها وتنخصيصة كطلع متابعة , حلات يديها باسف وعنقاتها بقوة كتبكي وتاسف واشراق كتمسح على شعرها بلطف وتبوسها وعلي مربع يديه واقف بعيد كيشوف فيهم . بعدد كثير من المرات طلبات استريلا السماحة وكانت اشراق احن من قلب الام معاها وكانت فرحتها كبيرة نساتها فحريقها . . بعدات شوية شافت فيها وقالت كتمسح ليها دموعها